techiaith/cofnodycynulliad_en-cy huggingface dataset:
English: Thank you very much, Minister, for your answer. I wrote to you back in September regarding access to cytoreductive surgery, and at the time you outlined that the reason why treatment wasn't routinely available in Wales was following the advice from NICE, as you've just pointed out in your answer to me. But, since that letter and your response, I'm sure you'll be aware of two high-profile cases across Wales, where one lady moved to England to receive the relevant surgery, and another took legal action in order to receive treatment after being refused twice for treatment in Wales. Now, as I understand it, the treatment is available to patients in England, Scotland and Northern Ireland, but only in exceptional circumstances in Wales. Of course, I hear your answer in terms of following the advice of NICE, but I would be grateful for your assessment of why there is a different approach in Wales, and why is it that cytoreductive surgery is being denied, or is certainly less routinely available, in Wales to Welsh patients who have peritoneal cancer, and I would ask you would you be willing to review the access to this type of treatment.
Welsh: Diolch yn fawr iawn am eich ateb, Weinidog. Ysgrifennais atoch yn ôl ym mis Medi ynglŷn â mynediad at lawdriniaeth cytoleihaol, ac ar y pryd fe sonioch chi mai cyngor y Sefydliad Cenedlaethol dros Ragoriaeth mewn Iechyd a Gofal oedd na ddylid darparu triniaeth fel mater o drefn yng Nghymru, fel yr ydych newydd ei nodi yn eich ateb i mi. Ond ers y llythyr hwnnw a'ch ymateb, rwy'n siŵr y byddwch yn ymwybodol o ddau achos proffil uchel yng Nghymru, lle'r oedd un ddynes wedi symud i Loegr i gael y llawdriniaeth berthnasol, ac roedd un arall wedi rhoi camau cyfreithiol ar waith er mwyn cael triniaeth ar ôl iddi gael ei gwrthod ddwywaith am driniaeth yng Nghymru. Nawr, yn ôl yr hyn a ddeallaf, mae'r driniaeth ar gael i gleifion yn Lloegr, yr Alban a Gogledd Iwerddon, ond dim ond mewn amgylchiadau eithriadol yng Nghymru. Wrth gwrs, clywais eich ateb ynglŷn â dilyn cyngor y Sefydliad Cenedlaethol dros Ragoriaeth mewn Iechyd a Gofal, ond byddwn yn ddiolchgar pe baech yn egluro pam fod dull gwahanol wedi'i fabwysiadu yng Nghymru, a pham y gwrthodir llawdriniaethau cytoleihaol, neu'n sicr pam nad ydynt ar gael yn fwy eang fel mater o drefn yng Nghymru i gleifion o Gymru sydd â chanser peritoneol, ac a fyddech yn fodlon adolygu'r mynediad at y math hwn o driniaeth.
English: Thanks very much. Well, I think it is important that we set out those national optimal pathways, and they have been developed for different tumour sites. And what we're trying to do is to make sure that we have value-based intervention. Of course, we have a unique approach in Wales, in the sense that we have a single, unified waiting time, which is different from the way they do it in England. So, there are different kinds of cancers, and certainly when it comes to pancreatic cancer, for example, it's one of the six least survivable cancers. It is important that people understand that there are prescriptions, like pancreatic enzyme replacement therapy, which are available for all health boards in Wales, and they should apply that locally. So, where it is available, part of what we're trying to do is to disseminate awareness and produce materials to inform clinicians throughout Wales of the importance of prescribing the appropriate medicines. So, I hope that gives some clarification.
Welsh: Diolch yn fawr. Wel, credaf ei bod yn bwysig inni nodi'r llwybrau cenedlaethol gorau hynny, ac maent wedi'u datblygu ar gyfer gwahanol safleoedd tiwmor. A'r hyn y ceisiwn ei wneud yw sicrhau bod gennym ymyrraeth sy'n seiliedig ar werthoedd. Wrth gwrs, mae gennym ddull gweithredu unigryw yng Nghymru, yn yr ystyr fod gennym un amser aros unedig, sy'n wahanol i'r ffordd y maent yn ei wneud yn Lloegr. Felly, mae gwahanol fathau o ganserau, ac yn sicr yn achos canser y pancreas, er enghraifft, mae'n un o'r chwe chanser lleiaf goroesadwy. Mae'n bwysig fod pobl yn deall bod yna bresgripsiynau, fel therapi amnewid ensymau pancreatig, sydd ar gael i bob bwrdd iechyd yng Nghymru, a dylent gymhwyso hynny'n lleol. Felly, lle mae ar gael, rhan o'r hyn y ceisiwn ei wneud yw lledaenu ymwybyddiaeth a chynhyrchu deunyddiau i roi gwybod i glinigwyr ledled Cymru am bwysigrwydd presgripsiynu'r meddyginiaethau priodol. Felly, rwy'n gobeithio bod hynny'n rhoi rhywfaint o eglurhad.
English: No, can you ask the question first of all, please?
Welsh: Na, a allwch ofyn y cwestiwn yn gyntaf, os gwelwch yn dda?
English: Forgive me, again, for not asking that.
Welsh: Maddeuwch i mi, eto, am beidio â gofyn y cwestiwn.
English: We expect the Welsh Health Specialised Services Committee to provide all treatments, including those for rare cancers, if they are recommended by the National Institute for Health and Care Excellence - NICE - or the All Wales Medicines Strategy Group.
Welsh: Dŷn ni'n disgwyl i Bwyllgor Gwasanaethau Iechyd Arbenigol Cymru ddarparu pob triniaeth, gan gynnwys y rhai ar gyfer canserau prin, os ydyn nhw'n cael eu hargymell gan y Sefydliad Cenedlaethol dros Ragoriaeth mewn Iechyd a Gofal - NICE - neu'r Grŵp Strategaeth Meddyginiaethau Cymru Gyfan.
English: Now you can ask your supplementary.
Welsh: Gallwch ofyn eich cwestiwn atodol yn awr.
English: Thank you, Dirprwy Lywydd. Diolch. Forgive me, Minister, it's because it's on a very similar - well, the same topic. You'll be familiar with the case of my constituent, Maria Wallpott. Earlier this year, she won her case in the High Court to be allowed potentially life-saving cancer treatment. The treatment would have been automatically available to patients elsewhere in the UK, but she was refused by a committee that is tasked with taking into account economic factors when deciding whether to approve treatments in Wales. Several similar cases have been raised with me; most recently, a constituent whose father has a cancer that needs treatment but was told that funding was, again, unavailable in Wales. Mrs Wallpott's case has shown that the decision to refuse that treatment was unlawful. Now, other patients are being refused cancer treatments that could save their lives, and I'm concerned that decisions are being made based on funding instead of on only clinical deliberations. So, Minister, could you tell me, again, in addition to what you've said already on this, why the situation is so different in Wales? And will the outcome of Maria Wallpott's case have any effect on how these decisions are made, please?
Welsh: Diolch, Ddirprwy Lywydd. Diolch. Maddeuwch i mi, Weinidog, mae ar bwnc tebyg iawn - wel, yr un pwnc. Fe fyddwch yn gyfarwydd ag achos fy etholwr, Maria Wallpott. Yn gynharach eleni, enillodd ei hachos yn yr Uchel Lys i gael triniaeth canser a allai achub bywyd. Byddai'r driniaeth wedi bod ar gael yn awtomatig i gleifion mewn mannau eraill yn y DU, ond cafodd ei gwrthod gan bwyllgor sydd â'r dasg o ystyried ffactorau economaidd wrth benderfynu a ddylid cymeradwyo triniaethau yng Nghymru. Cafodd sawl achos tebyg eu dwyn i fy sylw; yn fwyaf diweddar, etholwr y mae gan ei dad ganser sydd angen triniaeth ond unwaith eto, dywedwyd wrtho nad oedd cyllid ar gael yng Nghymru. Mae achos Mrs Wallpott wedi dangos bod y penderfyniad i wrthod y driniaeth honno'n anghyfreithlon. Nawr, mae triniaethau canser a allai achub bywydau'n cael eu gwrthod i gleifion eraill, ac rwy'n pryderu bod penderfyniadau'n cael eu gwneud ar sail cyllid yn hytrach nag ar ystyriaethau clinigol yn unig. Felly, Weinidog, a wnewch chi ddweud wrthyf, unwaith eto, yn ychwanegol at yr hyn yr ydych eisoes wedi'i ddweud ar hyn, pam fod y sefyllfa mor wahanol yng Nghymru? Ac a fydd canlyniad achos Maria Wallpott yn cael unrhyw effaith ar sut y gwneir y penderfyniadau hyn, os gwelwch yn dda?
English: Well, the Member will understand that I can't comment on individual cases, but I am keen that WHSSC considers the finding of the judicial review and that they ensure that the individual patient funding requests policy is adopted fairly, consistently and equitably. So, whilst Welsh Ministers can generally direct local health boards in Wales as to the functions they exercise, responsibility for individual patient funding requests ultimately rests with LHBs and with health specialised services. We have intervened in the past to make sure that they speed up the handling of IPFRs by the NHS, and I'm pleased to say that we have seen good progress. But, of course, I am anxious that we learn from any case where judicial reviews have come against and worked against the Welsh Government.
Welsh: Wel, bydd yr Aelod yn deall na allaf wneud sylw ar achosion unigol, ond rwy'n awyddus i Bwyllgor Gwasanaethau Iechyd Arbenigol Cymru ystyried dyfarniad yr adolygiad barnwrol a'u bod yn sicrhau bod y polisi ar geisiadau cyllido cleifion unigol yn cael ei roi ar waith yn deg, yn gyson ac yn gyfartal. Felly, er y gall Gweinidogion Cymru gyfarwyddo byrddau iechyd lleol yng Nghymru yn gyffredinol ynghylch y swyddogaethau y maent yn eu harfer, yn y pen draw, y byrddau iechyd lleol a'r gwasanaethau iechyd arbenigol sy'n gyfrifol am geisiadau cyllido cleifion unigol. Rydym wedi ymyrryd yn y gorffennol i sicrhau eu bod yn cyflymu'r broses o ymdrin â cheisiadau cyllido cleifion unigol gan y GIG, ac rwy'n falch o ddweud ein bod wedi gweld cynnydd da. Ond wrth gwrs, rwy'n awyddus inni ddysgu o unrhyw achos lle mae adolygiadau barnwrol wedi dyfarnu a gweithio yn erbyn Llywodraeth Cymru.
English: As the Senedd will know, it is a sub-committee of WHSSC that holds delegated joint committee authority to consider and make decisions on requests to fund NHS healthcare for individual patients who fall outside the range of services and treatments that a health board has agreed to routinely provide. For us in north Wales, this has seen patients go to Manchester and Liverpool for cancer treatment, Oswestry for orthopaedic operations and Liverpool for heart treatment. When the national health service was founded, it could not have been envisaged that there would now be, with devolution, bureaucratic borders between treatments offered in the four corners of the United Kingdom. There are severe delays in access to treatment by requesting that the panel sees written evidence, a request form, other documentary evidence, and it is so complex, Minister. And for the Member that's muttering over there, during my first -
Welsh: Fel y gŵyr y Senedd, un o is-bwyllgorau Pwyllgor Gwasanaethau Iechyd Arbenigol Cymru sydd â'r awdurdod cydbwyllgor dirprwyedig i ystyried a gwneud penderfyniadau ar geisiadau i gyllido gofal iechyd y GIG ar gyfer cleifion unigol nad ydynt yn gymwys i dderbyn yr ystod o wasanaethau a thriniaethau y mae bwrdd iechyd wedi cytuno i'w darparu fel mater o drefn. I ni yn y gogledd, golyga hyn fod cleifion wedi gorfod mynd i Fanceinion a Lerpwl i gael triniaeth canser, i Groesoswallt am lawdriniaethau orthopedig ac i Lerpwl i gael triniaethau ar y galon. Pan sefydlwyd y gwasanaeth iechyd gwladol, ni ellid bod wedi rhagweld y byddai ffiniau biwrocrataidd yn bodoli bellach, yn sgil datganoli, rhwng y triniaethau a gynigir ym mhedair gwlad y Deyrnas Unedig. Ceir oedi difrifol o ran mynediad at driniaeth drwy ofyn i'r panel weld tystiolaeth ysgrifenedig, ffurflen gais, tystiolaeth ddogfennol arall, ac mae hyn mor gymhleth, Weinidog. Ac i'r Aelod sy'n mwmian draw yn y fan acw, yn ystod fy -
English: You have less time to ask the question, so focus on the question.
Welsh: Mae gennych lai o amser i ofyn y cwestiwn, felly canolbwyntiwch ar y cwestiwn.
English: During my first term in this Senedd and in the Health and Social Care Committee, concerns were raised about these delays and this complex bureaucracy around WHSSC. Could you, Minister, have a look at reviewing the bureaucratic delays on treatments? And will you liaise with all Welsh health boards to ensure that they do have agreements in place with health boards elsewhere in the UK that provide treatments that we do not, and just make it more of a seamless way of going about things? Because I have many, many constituents now in Aberconwy who are really caught up in the bureaucracy of all this. Thank you.
Welsh: Yn ystod fy nhymor cyntaf yn y Senedd hon ac yn y Pwyllgor Iechyd a Gofal Cymdeithasol, lleisiwyd pryderon am yr oedi hwn a'r fiwrocratiaeth gymhleth mewn perthynas â Phwyllgor Gwasanaethau Iechyd Arbenigol Cymru. Weinidog, a wnewch chi ystyried adolygu'r oedi biwrocrataidd ar driniaethau? Ac a wnewch chi gysylltu â holl fyrddau iechyd Cymru i sicrhau bod ganddynt gytundebau ar waith gyda byrddau iechyd mewn mannau eraill yn y DU sy'n darparu triniaethau nad ydym ni yn eu darparu, a gwneud pethau'n fwy llyfn? Oherwydd mae gennyf lawer iawn o etholwyr yn Aberconwy y mae'r fiwrocratiaeth hon wedi amharu arnynt. Diolch.
English: Thanks. Well, I think that it's fair to say that there have been issues in the past, and I think that we've made good progress since 2016. The fact is that the total number of IPFR requests is decreasing, while the proportion of those approved is increasing. So, those are the facts. So, things are definitely improving. I do think that it's fair to say - . Look, we're never going to have a situation where highly, highly specialised medicine, that you can do all of that within the confines of Wales. Frankly, if you have a very, very rare condition, then wouldn't you want to go to the best place possible in order to get that sorted? And if that's in England, so be it. That's fine. So, I think that we've just got to be realistic about getting the best care for individuals within Wales. Certainly, of course we want to try to get those treatments done as quickly as possible, but I do think that the situation has improved quite dramatically since 2016.
Welsh: Diolch. Wel, credaf ei bod yn deg dweud y bu problemau yn y gorffennol, a chredaf ein bod wedi gwneud cynnydd da ers 2016. Y ffaith yw bod cyfanswm nifer y ceisiadau cyllido cleifion unigol yn gostwng, tra bo cyfran y rheini a gymeradwyir yn cynyddu. Felly, dyna'r ffeithiau. Felly, mae pethau'n sicr yn gwella. Credaf ei bod yn deg dweud - . Edrychwch, nid ydym byth yn mynd i fod mewn sefyllfa lle mae meddygaeth arbenigol iawn, lle y gallwch wneud hynny i gyd o fewn ffiniau Cymru. A dweud y gwir, os oes gennych gyflwr prin iawn, oni fyddai'n well gennych fynd i'r lle gorau posibl i'w drin? Ac os mai yn Lloegr y ceir y driniaeth honno, boed hynny fel y bo. Mae hynny'n iawn. Felly, credaf fod yn rhaid inni fod yn realistig ynglŷn â chael y gofal gorau i unigolion yng Nghymru. Wrth gwrs ein bod yn awyddus i geisio cyflawni'r triniaethau hynny cyn gynted â phosibl, ond credaf fod y sefyllfa wedi gwella'n eithaf sylweddol ers 2016.
English: The full business case for the Royal Alexandra Hospital scheme has been received by the Welsh Government. I will make a final decision on the scheme, and the health board and local Members of the Senedd will be informed as soon as that decision is made.
Welsh: Mae achos busnes llawn cynllun Ysbyty Brenhinol Alexandra wedi'i gyflwyno i Lywodraeth Cymru. Byddaf yn gwneud penderfyniad terfynol ar y cynllun, a chaiff y bwrdd iechyd ac Aelodau lleol o'r Senedd wybod cyn gynted ag y gwneir y penderfyniad hwnnw.
English: Thank you for that answer, Minister. My constituents have been promised this improvement to community health for years and years - nearly for a decade now. You keep telling us, time and time again, that the restoration of the Royal Alex is always just around the corner, without a spade going in the ground or anything tangible for the residents of Rhyl and Prestatyn to see. When I raise this issue with the Welsh Government, they pin the delays on Betsi, and then Betsi lay the blame at the door of the Welsh Government. My constituents don't care who is to blame. They just want clear answers and their services up and running. Minister, how will you work with the local health board to remove any road blocks and ensure that the north Denbighshire community hospital is delivered in the shortest possible time frame? Thank you.
Welsh: Diolch am eich ateb, Weinidog. Mae'r gwelliant hwn i iechyd cymunedol wedi'i addo i fy etholwyr ers blynyddoedd lawer - ers bron i ddegawd bellach. Rydych yn dweud wrthym dro ar ôl tro fod y gwaith o adfer Ysbyty Brenhinol Alexandra bob amser ar y gorwel, heb i'r un rhaw gael ei rhoi yn y ddaear nac unrhyw beth diriaethol i drigolion y Rhyl a Phrestatyn ei weld. Pan godaf y mater hwn gyda Llywodraeth Cymru, maent yn beio bwrdd Betsi am yr oedi, ac yna mae bwrdd Betsi'n beio Llywodraeth Cymru. Nid oes ots gan fy etholwyr pwy sydd ar fai. Mae arnynt eisiau atebion clir a gwasanaethau gweithredol. Weinidog, sut y byddwch yn gweithio gyda'r bwrdd iechyd lleol i gael gwared ar unrhyw rwystrau a sicrhau bod ysbyty cymuned gogledd sir Ddinbych yn cael ei ddarparu yn y ffrâm amser fyrraf bosibl? Diolch.
English: Well, thanks very much, Gareth. You'll be aware that the restraints on our capital funding are very real, not just for the next coming year, but also for the three years after that. I think that it's probably worth also pointing out that the initial costs of the scheme were estimated to be £22 million -
Welsh: Wel, diolch yn fawr iawn, Gareth. Fe fyddwch yn ymwybodol fod y cyfyngiadau ar ein cyllid cyfalaf yn real iawn, nid yn unig ar gyfer y flwyddyn nesaf, ond ar gyfer y tair blynedd ar ôl hynny hefyd. Credaf ei bod hefyd yn werth nodi, mae'n debyg, mai £22 miliwn oedd yr amcangyfrif o gostau cychwynnol y cynllun -
English: They've doubled in that time.
Welsh: Maent wedi dyblu yn yr amser hwnnw.
English: - and then the outline business case, when that was produced, that increased to £51 million, and now the full business case is £72 million. So, we are in a very different situation from when the proposal was initially put before us, but obviously, I will let you know once that decision has been made.
Welsh: - ac yna'r achos busnes amlinellol, pan luniwyd hwnnw, cynyddodd y ffigur i £51 miliwn, a bellach, mae'r achos busnes llawn yn £72 miliwn. Felly, rydym mewn sefyllfa wahanol iawn i pan gyflwynwyd y cynnig ger ein bron yn wreiddiol, ond yn amlwg, byddaf yn rhoi gwybod i chi pan fydd y penderfyniad hwnnw wedi'i wneud.
English: We are working on system reform in dentistry and moving forward collaboratively with the reform programme in 2022. This includes working with practices to improve access, experience and quality of dental care.
Welsh: Rydym yn gweithio ar ddiwygio'r system ddeintyddiaeth ac yn bwrw ymlaen ar y cyd â'r rhaglen ddiwygio yn 2022. Mae hyn yn cynnwys gweithio gyda phractisau i wella mynediad, profiad ac ansawdd gofal deintyddol.
English: Diolch yn fawr, Weinidog, for the answer there. The First Minister explained just yesterday the challenges that we're facing in dentistry at the moment in Wales and across the United Kingdom. But residents in Alyn and Deeside are very much feeling the pinch of those challenges, and they are coming to me, as their directly elected Member of the Senedd, because they are struggling to see an NHS dentist. Will you commit today, Minister, to your officials speaking with not only the practices but also the health board, to work out a route-map to ensure that everyone who wants to see and needs to see a dentist in Alyn and Deeside can access an NHS dentist in Alyn and Deeside?
Welsh: Diolch yn fawr am eich ateb, Weinidog. Ddoe, eglurodd y Prif Weinidog yr heriau yr ydym yn eu hwynebu ym maes deintyddiaeth ar hyn o bryd yng Nghymru a ledled y Deyrnas Unedig. Ond mae trigolion Alun a Glannau Dyfrdwy yn teimlo effaith yr heriau hynny'n fawr, ac maent yn dod ataf, fel eu Haelod etholedig uniongyrchol o'r Senedd, am eu bod yn cael trafferth gweld deintydd y GIG. A wnewch chi ymrwymo heddiw, Weinidog, i sicrhau bod eich swyddogion yn siarad nid yn unig â'r practisau ond â'r bwrdd iechyd hefyd, er mwyn llunio cynllun i wneud yn siŵr fod pawb sydd eisiau gweld ac sydd angen gweld deintydd yn Alun a Glannau Dyfrdwy yn gallu cael mynediad at ddeintydd y GIG yn Alun a Glannau Dyfrdwy?
English: Well, thanks very much, Jack. You'll be aware that there is real pressure on dental services, partly because of COVID and the fact that that aerosol spray really means that the spread of COVID is more likely. Recovery is happening, but obviously that is very difficult and very slow, and I acknowledge that there are areas where it's more difficult to access dental care than others. I will be speaking and meeting with the health board chairs tomorrow, and the chief executives, and this is certainly something that I've very much got on the agenda, and I'll be making sure that they address this issue in their integrated medium-term plan proposals.
Welsh: Wel, diolch yn fawr, Jack. Fe fyddwch yn ymwybodol fod pwysau gwirioneddol ar wasanaethau deintyddol, yn rhannol oherwydd COVID a'r ffaith bod chwistrellu aerosol yn golygu bod lledaeniad COVID yn fwy tebygol. Mae adferiad yn digwydd, ond yn amlwg, mae hynny'n anodd iawn ac yn araf iawn, ac rwy'n cydnabod bod yna ardaloedd lle mae'n anos cael mynediad at ofal deintyddol nag eraill. Byddaf yn siarad ac yn cyfarfod â chadeiryddion y byrddau iechyd yfory, a'r prif weithredwyr, ac mae hyn yn sicr yn rhywbeth sydd gennyf ar yr agenda, a byddaf yn sicrhau eu bod yn mynd i'r afael â'r mater hwn yng nghynigion eu cynllun tymor canolig integredig.
English: I have relatives in Flintshire who themselves have struggled to access an NHS dentist, who thankfully recently received treatment after weeks in great pain. We know that, in January, Betsi Cadwaladr insisted that action is needed to address dentistry in north Wales, after 83 dental posts were lost in Wales during the year, and the British Dental Association warned that significant numbers of dentists were planning on leaving the NHS, saying that NHS dentistry is hanging by a thread because without NHS dentists there would be no NHS dentistry. And earlier this month, Bupa Dental Care handed in notice of termination for their Flint branch, adjacent to Alyn and Deeside. It's 16 years since the North Wales Regional Committee raised concerns about a forthcoming NHS dental crisis in Wales, and here we are, all these years later, in these circumstances. So, what action will the Welsh Government now take to engage with the British Dental Association to address their concerns with the dentistry contracts, that these reduce focus on regular check-ups, force dentists to choose between old and new patients, and fund dentists by 15 per cent less than six years ago?
Welsh: Mae gennyf berthnasau yn sir y Fflint sydd wedi cael trafferth cael mynediad at ddeintydd y GIG, a chawsant driniaeth yn ddiweddar, diolch byth, ar ôl wythnosau mewn cryn dipyn o boen. Gwyddom fod Betsi Cadwaladr, ym mis Ionawr, wedi mynnu bod angen cymryd camau i fynd i'r afael â deintyddiaeth yn y gogledd, ar ôl i 83 o swyddi deintyddol gael eu colli yng Nghymru yn ystod y flwyddyn, a rhybuddiodd Cymdeithas Ddeintyddol Prydain fod nifer sylweddol o ddeintyddion yn bwriadu gadael y GIG, gan ddweud bod deintyddiaeth y GIG yn y fantol, oherwydd heb ddeintyddion y GIG, ni fyddai deintyddiaeth y GIG yn bodoli. Ac yn gynharach y mis hwn, cyflwynodd Bupa Dental Care hysbysiad o derfyniad ar gyfer eu cangen yn y Fflint, sy'n ffinio ag Alun a Glannau Dyfrdwy. Mae 16 mlynedd ers i Bwyllgor Rhanbarth Gogledd Cymru fynegi pryderon fod argyfwng ar y ffordd ym maes deintyddiaeth y GIG yng Nghymru, a dyma ni, yr holl flynyddoedd hyn yn ddiweddarach, yn y sefyllfa hon. Felly, pa gamau y bydd Llywodraeth Cymru yn eu cymryd yn awr i ymgysylltu â Chymdeithas Ddeintyddol Prydain er mwyn mynd i'r afael â'u pryderon ynghylch y contractau deintyddiaeth, fod y rhain yn lleihau'r ffocws ar archwiliadau rheolaidd, yn gorfodi deintyddion i ddewis rhwng hen gleifion a chleifion newydd, ac yn ariannu deintyddion 15 y cant yn llai na chwe blynedd yn ôl?